b'\n_START_ARTICLE_\nMustanys\xc3\xa4kolibri\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nKooltaan mustanys\xc3\xa4kolibri kasvaa noin 9\xe2\x80\x9310 cm pitk\xc3\xa4ksi ja nokka on lyhyt ja hieman alasp\xc3\xa4in kaartuva. Mustanys\xc3\xa4kolibrikoiras on P\xc3\xa4\xc3\xa4st\xc3\xa4\xc3\xa4n ja sel\xc3\xa4st\xc3\xa4\xc3\xa4n musta, siipien kyyn\xc3\xa4rsulat ovat vihert\xc3\xa4v\xc3\xa4t. Kurkussa koiraalla on kellanvihre\xc3\xa4 laikku. Rinta on harmaa ja Vatsa harmaa ruskein ja vihrein pilkuin. Pitk\xc3\xa4hk\xc3\xb6 ja selv\xc3\xa4sti haarautunut pyrst\xc3\xb6 on tumman violetti. Mustanys\xc3\xa4kolibrinaaras eroaa ulkon\xc3\xa4\xc3\xb6lt\xc3\xa4\xc3\xa4n koiraasta ja naaraan p\xc3\xa4\xc3\xa4 ja selk\xc3\xa4 ovat vihre\xc3\xa4t, vatsa vaalea vihrein pilkuin ja pyrst\xc3\xb6n ulimmat sulat ovat valkok\xc3\xa4rkiset.\n_START_SECTION_\nLevinneisyys ja elintavat\n_START_PARAGRAPH_\nMustanys\xc3\xa4kolibria tavataan ainoastaan Kolumbian pohjoisosassa Santa Martan osavaltiossa. Sen elinymp\xc3\xa4rist\xc3\xb6\xc3\xa4 ovat kosteat vuoristomets\xc3\xa4t, metsien reunamat, pensaikot ja ruohomaat. Lajia tavataan tyypillisesti 2\xc2\xa0000\xe2\x80\x934\xc2\xa0600 metrin korkeudessa merenpinnasta. Mustanys\xc3\xa4kolibrit ruokailevat usein ryhmin\xc3\xa4 kukkien medell\xc3\xa4, mutta ne voivat my\xc3\xb6s pyydyst\xc3\xa4\xc3\xa4 hy\xc3\xb6nteisi\xc3\xa4 ilmasta tai kasvien lehdilt\xc3\xa4._NEWLINE_Mustanys\xc3\xa4kolibrikannan kokoa ei ole arvioitu, mutta sit\xc3\xa4 kuvataan harvinaiseksi. Kantaa uhkaavat sopivien metsien hakkuut polttopuiksi ja maatalousmaiksi sek\xc3\xa4 karjan laiduntaminen emtsiss\xc3\xa4 ja ruohomailla. My\xc3\xb6s ilmastonmuutos voi uhata mustanys\xc3\xa4kolibria.'